Vedtekter for samvirkeføretaket

Kjølsdalen Montessoribarnehage SA org.nr 971365889

Vedteken på årsmøte 12.05.2013 Endra på årsmøte 15.04.2024

§1. Namn og organisasjon

Namnet til barnehagen er Kjølsdalen Montessoribarnehage (KMB).

Barnehagen er organisert som eit samvirkeføretak (SA).

Årsmøtet er barnehagen sitt øvste organ.

Barnehagen har styre, foreldreråd (FR), samarbeidsutval (SU) og dagleg leiar (styrar).

Barnehagen er lokalisert i Kjølsdalen, Stad kommune.

§2. Føremål og oppgåver

Føretaket har eit ideelt (altså ikkje-økonomisk) føremål.

Barnehagen vert driven i samsvar med Lov 2005-06-17 nr 64 om barnehagar (barnehageloven) med forskrifter, her under kjem rammeplan for barnehagar, fastsette retningsliner og kommunale vedtak og planar for den enkelte barnehage.

Kjølsdalen Montessoribarnehage skal drivast i samsvar med montessoripedagogikken, og skal formidle og utvikle eit tilbod av høg pedagogisk standard basert på Maria Montessori sine læringsprinsipp. Monstessoripedagogikken byggjer på barna sine ibuande interesser og evne til å tileigne seg kunnskap for å forstå livet. Barna skal få rom til å klare seg sjølv, samt oppleve at dei er viktige for fellesskapet. Dei vaksne skal legge til rette for eit miljø der barna får arbeide sjølvstendig, ta vare på kvarandre og miljøet. Gjennom presentasjonar og arbeid med montessorimateriell tileignar barna seg konsentrasjon, kvardagslege ferdigheiter og ny kunnskap.

Barnehagen er livssynsnøytral.

Føremålet til barnehagen er å eige og drive barnehage til det beste for medlemmane og barna deira.

Barnehagen skal fremje dei økonomiske interessene til medlemmane gjennom deltakinga deira i verksemda som kjøparar av barnehagetenester frå Kjølsdalen Montessoribarnehage.

Eventuelt årsoverskot skal godskrivast eigenkapitalen i barnehagen

Barnehagen gjev tilbod om 3,4 eller 5 dagars veke. Det kan i særlege høve gjevast tilbod om 40% eller 50% plass.

S3. Andelsinnskot og medlemskontingent

For kvar andel skal medlemane betale NOK 200,- i andelsinnskot. Eit medlem kan ha fleire andelar.

Alle medlemmane har ei stemme på årsmøtet uavhengig av antal andelar

Det skal førast protokoll over andelane til medlemmane, og det skal skrivast ut adelsbrev.

Det skal ikkje betalast medlemskontingent.

Ved utmelding har medlemmar krav på å få tilbakebetalt andelsinnskot sitt utan renter.

§4. Årsmøte

Årsmøtet er Kjølsdalen Montessoribarnehage sitt øvste organ.

Ordinært årsmøte skal haldast innan utgangen av april månad kvart år

Styret skal kalle inn til ekstraordinært årsmøte når styret finn det naudsynt, eller når revisor eller minst ti prosent av medlemmane krev det og samstundes gjer det klart kva saker dei ønskjer handsama.

Årsmøtet vert leia av styreleiaren med mindre årsmøtet vel ein annan møteleiar.

§5. Valnemnd til val av styre på årsmøtet

Valnemnda er vald av årsmøtet. Medlemmar av valnemnda blir valde for 2 år.

Valnemnda skal ikkje ha medlemmer frå styret eller dei tilsette i Kjølsdalen Montessoribarnehage SA.

Valnemnda skal finne gilde representantar som stiller til val for styreplass i barnehagen.

Valnemnda består av 2 medlemmer:

Medlem 1 : Leiar (går ut av valnemnda etter årsmøteperioden)

Medlem 2: Nestleiar (blir leiar årsmøtet etter)

§6. Innkalling til årsmøte

Styret kallar inn skriftleg til årsmøte minst 2 veker før møtedato

Innkallinga skal innehalde dei sakene som årsmøtet skal handsame, samt tid og stad for møtet.

Forslag om vedtektsendringar skal takast med i innkallinga.

Saker eit medlem ynskjer å ta opp på årsmøtet skal meldast skriftleg til styret i så god tid at dei kan takast med i innkallinga. Er innkallinga allereie sendt, skal det sendast ny innkalling dersom den kan korne fram minst ei veke før årsmøtet skal haldast.

§7. Saker som skal handsamast på årsmøtet

1. Val av referent og to personar til å underskrive protokollen
2. Føre liste over frammøtte medlemmar, antal med rett til å røyste og kor mange røyster desse har.
3. Gjennomgang av styret si årsmelding
4. Godkjenning av årsrekneskap
5. Val av styremedlemmer. Styreleiar vert valt særskilt.
6. Val av nestleiar til valnemnd. (Sjå §5 for valnemnd)
7. Eventuelle forslag til endringar i vedtektene.
8. Eventuelt forslag til oppløysing.
9. Andre saker som er korrekt meldt inn for handsaming.

§8. Stemmereglar for årsmøtet

Kvart medlem har ein røyst på årsmøtet, med mindre noko anna er avgjort

Kvart medlem kan møte ved fullmektig på årsmøtet, men ingen kan være fullmektig for meir enn eit medlem.

Fullmektigen må leggje fram skriftteg og datert fullmakt.

Eit vedtak av årsmøtet krev at fleirtalet av dei som deltek i handsaminga av ei sak, har røysta for. Ved like mange røyster for og mot, gjeld det som møteleiaren har stemt for.

Blanke røyster vert sett på som ikkje gitt.

Det vert ikkje stilt krav til kor mange av dei med røysterett som må vere til stade for at årsmøtet skal vere vedtaksgyldig.

§9. Endring av vedtektene

Vedtak om endring av vedtektene krev 2/3 fleirtal av røystene med mindre samvirkeloven stiller strengare krav.

§10. Styret

Kjølsdalen Montessoribarnehage SA skal ha eit styre beståande av ein styreleiar og 2 andre medlemmar i tillegg til 2 varamedlemmar.

Styremedlemmane skal ikkje vere tilsette i barnehagen. Styremedlemmane skal ikkje sitte i styret til Kjølsdalen Montessoriskule. Berre andelseigarar kan veljast til styret.

Dagleg leiar er fast sekretær for styret, så lengje styret ikkje konstituerer eit styremedlem eller anna gild person til denne oppgåva.

Funksjonstida for styreleiar og dei andre medlemmane er to år

Varamedlemmar vert valt for eitt år.

Foreldre- og tilsetterepresentant i SU har møte- tale og forslagsrett i styret, og rett til at meiningane deira blir protokollført.

Styreleiar, styremedlemmar og varamedlemmar kan veljast att.

Styret skal veljast av delegatar som er tilstade på årsmøtet, med mindre valnemnda har fått svar frå kandidatar som er spurde, men ikkje deltek på årsmøtet.

Årsmøtet vel styreleiar ved særskilt val.

Styret vel nestleiar blant medlemmane sine.

Styreleiar og dagleg leiar eller eit samla styre teiknar verksemda. Styret kan tildele prokura.

Sl l . Oppgåver til styret

Styret skal leie verksemda i samsvar med lov, vedtekter og vedtaka til årsmøtet.

Styret kan ta alle avgjersler som ikkje i lova eller vedtektene er lagt til andre organ.

Styreleiar skal sørgje for at styret held møte så ofte som det trengs.

Eit styremedlem eller dagleg leiar kan krevje at styret vert kalla saman for å ta opp bestemte saker.

Styret skal føre protokoll over styresakene i samsvar med samvirkelova. Protokollen skal underskrivast av dei styremedlemmane som har vore med på styrehandsaminga.

Styret skal sørgje for ei forsvarleg organisering av verksemda

Styret skal fastsetje planar og budsjett for verksemda, og orientere om budsjettet på årsmøtet.

Styret skal halde seg orientert om den økonomiske situasjon til barnehagen, og skal sjå til at det blir ført fullgod kontroll med verksemda, rekneskapen og formueforvaltninga.

Styret vel rekneskapsførar. Styret har ansvaret for at rekneskapen saman med styret si melding vert lagt fram for årsmøtet.

Styret skal setje i verk dei undersøkingane som styret meiner er naudsynte for å kunne utføre oppgåvene sine

Styret skal setje i verk slike undersøkingar dersom ein eller fleire av styremedlemmane krev det.

Styret skal utover dette føre tilsyn med dagleg leiar og verksemda i Kjølsdalen Montessoribarnehage SA.

Styret bør fastsetje instruks for dagleg leiar.

Styret har arbeidsgjevaransvaret i barnehagen

Styret skal utarbeide ein styreinstruks.

§12. Vedtaka til styret

Styret kan treffe vedtak når meir enn halvparten av alle styremedlemmane er til stade eller er med på sakshandsaminga.

Styret kan likevel ikkje treffe vedtak utan at alle styremedlemmane så langt det er mogleg har fått anledning til å delta i handsaminga av styresaka.

Har nokon styremedlemmar forfall, skal eit varamedlem innkallast

Eit styrevedtak krev at fleirtalet av dei styremedlemmar som er med på handsaminga av ei sak, har stemt for.

Dei som røyster for eit vedtak som inneber ei endring, må likevel utgjere minst ein tredjedel av alle styremedlemmane.

Ved val og tilsetjingar er den som får flest stemmar valt eller tilsett.

Styret kan på førehand fastsetje at det skal stemmast på nytt om ingen får fleirtal av dei stemmane som er gitt.

Står røystetalet likt ved val av styreleiar eller møteleiar, blir valet avgjort ved loddtrekning.

§13. Dagleg leiar (styrar)

Den daglege leiaren til Kjølsdalen Montessoribarnehage SA vert tilsett av styret.

Dagleg leiar skal stå for den daglege administrative og pedagogiske leiinga av verksemda i barnehagen, og skal følgje dei retningslinjer og pålegg som styret har gitt.

Den daglege leiinga er ikkje omfatta av saker som etter forholda i barnehagen er av uvanleg art eller av stor betyding

Dagleg leiar kan elles avgjere ei sak etter fullmakt frå styret i kvart enkelt tilfelle, eller når det er til vesentleg ulempe for barnehagen å vente på styrevedtak.

Styret skal ha melding om avgjersla så snart som mogleg.

Dagleg leiar skal sørgje for at rekneskapen i barnehagen er i samsvar med lov og forskrifter, og at forvaltninga av formuen er ordna på ein forsvarleg måte.

Dagleg leiar har ansvar for at barnehagen har eit internkontrollsystem som samsvarar med gjeldande lover og forskrifter.

Dagleg leiar skal minst kvar fjerde månad, i møte eller skriftleg, gi styret melding om verksemda i barnehagen, tilstand for barnehagen og resultatutviklinga.

Styret og det enkelte styremedlem kan til ein kvar tid krevje at dagleg leiar gir styret ei nærare utgreiing for særskilte saker.

§14. Foreldreråd

Foreldrerådet består av foreldre/føresette til alle barna i barnehagen, og kvart barn gir ei stemme. Foreldreråd skal haldast minst ein gang i året. Foreldrerådet vel ein representant til samarbeidsutvalet (SU).

Representanten vert valt for eitt år om gangen.

SU-representanten kallar inn til, og leier møter i foreldrerådet.

Saksliste skal leggast ved innkallinga.

§15. Samarbeidsutval

Samarbeidsutvalet består av ein foreldrerepresentant valt av foreldrerådet, og ein representant valt av og blant personalet.

SU er eit rådgjevande, kontaktskapande og samordnande organ.

SU skal bidra til god kontakt mellom foreldre og leiinga i barnehagen.

SU har møte, tale- og forslagsrett i styret.

SU skal bli førelagt, og har rett til å uttale seg i saker, som omhandlar barnehagen sitt ideelle grunnlag og/eller saker som er viktige for innhaldet og verksemda til barnehagen og forholdet mellom barnehagen og foreldra.

Slike saker er mellom anna:

1. forslag til budsjett
2. driftsendring
3. årsplan for barnehagen
4. det pedagogiske tilbodet generelt
5. bruk av ute- og inneareal.

SU skal vurdere å be om synet til foreldrerådet i saker som kan sjåast på som særleg viktige for foreldra.

Dagleg leiar møter i SU som skrivar

Dagleg leiar har møte, tale- og forslagsrett i SU

Berre andelseigarar kan veljast til samarbeidsutvalet.

Ein andelseigar som er tilsett i barnehagen, kan ikkje veljast til foreldrerepresentant i Samarbeidsutvalet.

§16. Utmelding

Plass i barnehagen kan seiast opp med 30 dagars varsel. Ved søknad og endring av barnehageplass er det som hovudregel 30 dagars varsel. Jamfør kommunale barnehagevedtekter.

Eit medlem pliktar å melde seg ut skriftleg av KMB samstundes som barnehageplassen blir oppsagt, med mindre anna er avtalt med styret.

Utmeldingsfristen er like lang som oppseiingstida på barnehageplassen, men høgst tre månader rekna frå den dagen den skriftlege utmeldinga kom fram til KMB.

Har eit medlem fleire barnehageplassar pliktar medlemmen å melde seg skriftleg ut av KMB samstundes som siste barnehageplass blir oppsagt, med mindre anna er a'Àalt med styret.

Fristen for utmelding er like lang som oppseiingstida på barnehageplassen, men høgst tre månader rekna frå den dagen den skriftlege utmeldinga kom fram til KMB.

Ved utgangen av utmeldingsfristen har medlemmen krav på å få tilbakebetalt andelsinnskotet.

Medlemmar med fleire barnehageplassar har krav på å få tilbakebetalt eitt andelsinnskot etter utgangen for oppseiingstida for kvar barnehageplass.

§17. Oppløysing og avvikling

Oppløysing av KMB skal vedtakast av årsmøtet med det same fleirtalet som gjeld for endringar av vedtektene.

Medlemmar i KMB har rett til å få utbetalt andelsinnskota sine dersom det er midlar i føretaket etter at det har dekt sine forpliktingane sine.

Midlar som finst att utover dette, skal gå til samvirkeføremål eller allmennyttige føremål.

Forholdet til lov om samvirkeforetak (Samvirkelova)

Om ikkje anna følgjer av vedtektene, gjelder lov om samvirkeføretak (Samvirkelova) av 29. juni 2007 nr. 81 i punkt 16.

§19. Søknad om opptak

Ved søknad om opptak vert det nytta same elektroniske søknadsskjema som for dei kommunale barnehagane.

Barnehagestyrar, i samråd med servicekontoret i Stad kommune, tek stilling til opptak av barn.

Ved opptak vert det gjort slik prioritering

1. Barn med nedsatt funksjonsevne. Det skal føretakast ei fagleg vurdering for å vurdere om barnet har nedsett funksjonsevne.
2. Barn som det er fatta vedtak om etter lov om barnevernstenester §4-12 og §4-4 andre og fjerde ledd.
3. Barn som har plass i barnehagen og som ynskjer auke av plassen.
4. Barn som er busett i bygdene frå Lefdal i vest til Lund i aust.
5. Søsken av barn i Kjølsdalen Montessoribarnehage SA eller Kjølsdalen Montessoriskule SA.
6. Barn av fast tilsett personale eller i eit fast tidsavgrensa vikariat i

Kjølsdalen Montessoribarnehage SA eller Kjølsdalen Montessoriskule

Kjølsdalen Montessoribarnehage gir tilbod om barnehageplass også til barn som fyller 1 år etter 31. august. Barnet må vere fylt 10 månader før plassen kan takast i bruk.

Der barn stiller likt utifrå opptakskriteria, skal eldre barn prioriterast framfor yngre barn utifrå fødselsdato.

Kjølsdalen Montessoribarnehage tek i regelen inn nye born til start i barnehagen med startdato mellom 15. august og 15. desember. Dei som er tildelt fast plass, får behalde plassen så lenge dei treng han.

§20. Anna

Betaling for opphald i barnehagen følgjer i hovudsak dei nasjonale satsane, med unntak av om styret har gjort anna vedtak.

Barnehagen har full kost, som foreldra betaler matpengar for etter gjeldande sats, også desse satsane skal i hovudskal følgje dei kommunale satsane.

Ved eventuell endring av satsar skal foreldra ha melding seinast 1 md. før endringa trer i kraft.

Det er 1 1 månader med foreldrebetaling. Juli månad er betalingsfri

Barnehagen gir ein søskenmoderasjon på 30 % for 2 barn og 50% for 3 eller fleire barn.

Faktura vert send ut i starten av kvar månad

Lovpåfesta nettoareal for leik og opphald er på 5,3 kvm. Pr barn under 3 år og 4,2 kvm. Pr. barn over 3 år.

KMB har 223 Wrn. inneareal og 2062,84 kvm. uteareal.

Opningstidene for barnehagen vert vedteke av styret.

Barnehagen er pr. i dag open 5 dagar i veka, frå kl.6.45 til kl. 17.00.

Feriestenging i barnehagen vert vedteke av styret.

Barna skal ha 5 veker ferie i løpet av året.

Dei 5 planleggingsdagane i løpet av året med stengt barnehage blir rekna som ei ferieveke, og jule- og påskeveka blir rekna som ei ferieveke.

Barna skal ha minst 3 veker samanhengande ferie på sommaren i tidsrommet 1 juni til 14. august. Barna sin sommarferie skal vere fastsatt innan 15.april.